
วิธีปฏิบัติที่เป็นเลิศ  
(BEST PRACTICE)
“การบริหารจัดการศึกษาโดยใช้ภาคีเครือข่าย”

นายสิทธิพร  ธรรมรักษา
ผู้อำนวยการโรงเรียนวัดสุคันธารมย์
โรงเรียนวัดสุคันธารมย์  
  สำนักงานเขตพื้นที่การศึกษาประถมศึกษาบุรีรัมย์ เขต ๔
วิธีปฏิบัติที่เป็นเลิศ  (BEST PRACTICE)
“การบริหารจัดการศึกษาโดยใช้ภาคีเครือข่าย”

------------------------------------------------------------------------------------------------
๑. ที่มาและความสำคัญของผลงาน
       รัฐธรรมนูญแห่งราชอาณาจักรไทย  พุทธศักราช ๒๕๕๐  มาตรา ๘๐ ได้กำหนดไว้ว่า  รัฐต้องดำเนิน
ตามแนวนโยบายด้านสังคม การสาธารณสุข  การศึกษา และวัฒนธรรม  โดยจะต้องส่งเสริมและสนับสนุนการกระจายอำนาจ  เพื่อให้องค์กรปกครองส่วนท้องถิ่น  ชุมชน องค์กรทางศาสนา และเอกชน  จัดและมีส่วนร่วมในการจัดการศึกษา เพื่อพัฒนามาตรฐานคุณภาพการศึกษาให้เท่าเทียม  และสอดคล้องกับนโยบายพื้นฐานแห่งรัฐ  และพระราชบัญญัติการศึกษาแห่งชาติพุทธศักราช ๒๕๔๒  แก้ไขเพิ่มเติมฉบับที่ ๒ พุทธศักราช ๒๕๔๕  กำหนดให้มีการเปลี่ยนแปลงการจัดการศึกษาไทยทั้งในด้านสิทธิและเสรีภาพของบุคคลอย่างเสมอภาคกันในการรับการศึกษาขั้นพื้นฐานไม่น้อยกว่า ๑๒ ปี  อย่างต่อเนื่อง  และมีคุณภาพ โดยไม่เสียค่าใช้จ่าย  และการจัดการศึกษาดังกล่าวต้องคำนึงถึงการมีส่วนร่วมขององค์กรปกครองส่วนท้องถิ่น  และเอกชน เป็นการศึกษาตลอดชีวิต สำหรับให้ประชาชนเข้ามามีส่วนร่วมในการพัฒนาอย่างต่อเนื่อง  ซึ่งสอดคล้องกับกลยุทธ์ของสำนักงานคณะกรรมการการศึกษาขั้นพื้นฐานที่มุ่งพัฒนาประสิทธิภาพการบริหารจัดการศึกษาเน้นการมีส่วนร่วมจากทุกภาคส่วน
โรงเรียนวัดสุคันธารมย์ ตั้งอยู่ หมู่ที่ ๕  ตำบลแดงใหญ่  อำเภอ บ้านใหม่ไชยพจน์  จังหวัดบุรีรัมย์    มีพื้นที่บริการ ๕ หมู่บ้าน ได้แก่ หมู่ที่ ๕ (บ้านเป้าพัฒนา) หมู่ที่ ๖ (บ้านอีเม้ง)  หมู่ที่ ๗ (บ้านหนองจิก)      หมู่ที่ ๘ (บ้านโนนเห็ดไค) และ หมู่ที่ ๙ (บ้านหนองหัวหมู) นักเรียนร้อยละ ๑๐๐ นับถือศาสนาพุทธ  ชุมชนมีสภาพแบบชนบท  ประชากรส่วนใหญ่มีอาชีพรับจ้าง  และทำเกษตรกรรม  มีฐานะค่อนข้างยากจน 

จากการวิเคราะห์สภาพปัญหาปัจจุบัน  ปัญหาของโรงเรียนวัดสุคันธารมย์  พบว่าสถานที่ตั้งของโรงเรียนอยู่ท่ามกลางหมู่บ้านในเขตบริการ ส่งผลให้รอบบริเวณโรงเรียนและภายในโรงเรียนบางส่วนมักมีน้ำท่วมขังในช่วงฤดูน้ำหลาก  ประมาณเดือนพฤศจิกายน ถึง เดือนธันวาคม ก่อให้เกิดปัญหาด้านสภาพแวดล้อมอย่างรุนแรง  ทั้งด้านอาคารสถานที่และสภาพแวดล้อมภายในโรงเรียนและภายในโรงเรียนไม่มีทางระบายน้ำ  ประกอบกับสภาพชุมชนซึ่งเป็นพื้นที่ ที่มีการระบาดของยาเสพติดสูง  ทำให้โรงเรียนประสบปัญหาด้านการลักเล็กขโมยน้อยทรัพย์สินของโรงเรียนประจำ  และหลังเลิกเรียน หรือวันหยุดจะใช้สถานที่ของโรงเรียนเป็นแหล่งมั่วสุมยาเสพติด  ชุมชนและผู้ปกครองไม่ให้ความสนใจบุตรหลาน  และการศึกษาเท่าที่ควร  ดังจะเห็นได้จาก การจัดกิจกรรมต่าง ๆ ของโรงเรียน  การประชุมผู้ปกครองจะให้ความร่วมมือน้อยมากในขณะเดียวกันปัญหาจากสถานการณ์ความไม่สงบในพื้นที่  ทำให้ครูขาดขวัญและกำลังใจในการปฏิบัติงาน  การจัดการเรียนการสอนจึงไม่ประสบความสำเร็จตามเป้าหมายของหลักสูตรและมาตรฐานการศึกษา  นักเรียนอ่านหนังสือไม่ออก  เขียนไม่ได้  ขาดวินัย  ส่งผลให้มีผลสัมฤทธิ์ทางการเรียนต่ำทำให้ชุมชนและผู้ปกครองขาดความเชื่อมั่น และไม่ไว้วางใจ  ย้ายบุตรหลานไปเรียนในสถานศึกษาอื่น  โดยเฉพาะโรงเรียนเอกชนสอนศาสนา  ทั้งที่ต้องเสียเวลาในการเดินทาง และค่าใช้จ่ายที่สูงกว่า  ส่งผลให้แนวโน้มของนักเรียนลดลงทุกปีอย่างต่อเนื่อง

จากเหตุผลที่กล่าวมาข้างต้น  การบริหารโรงเรียนจะสัมฤทธิ์ผลนั้น ต้องมาจากพื้นฐานการมีส่วนร่วมของผู้ปกครอง  ชุมชนในทุกๆ ด้าน ทั้งการจัดกิจกรรมการเรียนรู้  การพัฒนาสภาพแวดล้อม และการสนับสนุนงบประมาณ  เพราะในชุมชนมีทรัพยากรต่างๆ ที่พร้อมจะให้การสนับสนุนตลอดจนเข้ามามีส่วนร่วมในการจัดการศึกษา  โรงเรียนจึงใช้รูปแบบการบริหารจัดการศึกษาโดยใช้ภาคีเครือข่าย  ด้วยการระดมทรัพยากรจากภาคส่วนต่าง ๆ ทั้งที่เป็นภาคส่วนด้านประชาชน  หน่วยงาน และองค์กรภายในชุมชน  ตลอดจนสถาบันการจัดการศึกษาให้เข้ามามีส่วนร่วมในการบริหารการศึกษา  อันจะส่งผลให้โรงเรียนจัดการศึกษาได้อย่างมีประสิทธิภาพ  และเกิดประสิทธิผล
๒. จุดประสงค์และเป้าหมายของการดำเนินงาน

๒.๑ จุดประสงค์

๑) เพื่อดึงศักยภาพที่มีในชุมชมเข้ามามีส่วนร่วมในการพัฒนาการศึกษาที่ตรงตามความ
ต้องการของท้องถิ่น ในรูปแบบภาคีเครือข่าย
๒) เพื่อพัฒนารูปแบบการบริหารจัดการให้มีประสิทธิภาพตามมาตรฐานการศึกษาแห่งชาติ
๓) เพื่อสร้างเกราะคุ้มกันความปลอดภัยด้านอาคารสถานที่ ครูและบุคลากรทางการศึกษาให้มีขวัญและกำลังใจในการปฏิบัติงาน
๔) เพื่อส่งเสริมให้นักเรียนได้เรียนรู้ด้วยวิธีการที่หลากหลายและได้ประสบการณ์ตรงอันจะส่งผลต่อการคุณภาพการเรียนรู้ที่ยั่งยืน

๒.๒  เป้าหมาย
เชิงปริมาณ
จัดตั้งภาคีเครือข่ายอุปถัมภ์ ๗ เครือข่าย  ภาคีเครือข่ายด้านส่งเสริมสุขภาพอนามัย  ภาคี

เครือข่ายด้านคุณธรรมจริยธรรม  ภาคีเครือข่ายสังคมสันติภาพและสันติสุข  ภาคีเครือข่าย
ด้านการให้บริการทางวิชาการ ภาคีเครือข่ายด้านการสนับสนุนงบประมาณ  ภาคีเครือข่าย
ด้านผู้ปกครอง และภาคีเครือข่ายระบบการดูแลช่วยเหลือนักเรียน
เชิงคุณภาพ   
โรงเรียนได้รับการพัฒนา  ด้านอาคารสถานที่ให้ความมั่นคงปลอดภัยและสวยงาม ครูมีความปลอดภัยในชีวิตและทรัพย์สินสามารถปฏิบัติงานได้เต็มตามศักยภาพของตนเอง  นักเรียนมีสุขภาพที่สมบูรณ์แข็งแรง  มีระเบียบวินัย  มีนิสัยใฝ่รู้ใฝ่เรียน  ชุมชนมีความเชื่อมั่นและไว้วางใจนำบุตรหลานเข้ามาเรียนทำให้จำนวนนักเรียนเพิ่มมากขึ้น  และให้ความร่วมมือตลอดจนเข้ามามีส่วนร่วมในการพัฒนาการศึกษา
๓. ขั้นตอนการดำเนินงาน
การบริหารจัดการศึกษา โดยยึดหลัก การบริหารงาน ๕ ส  ดังนี้












ส ๑   สืบเสาะวิเคราะห์เจาะลึก

                                             ๑. ประชุมผู้มีส่วนเกี่ยวข้อง
· คณะกรรมการสถานศึกษาขั้นพื้นฐาน
· ผู้ปกครอง
· ชุมชนและองค์กรที่เกี่ยวข้อง
    ๒. รวบรวมข้อมูล
    ๓. ศึกษาวิเคราะห์ข้อมูล เพื่อวิเคราะห์สภาพปัญหาปัจจุบัน และ
       ผลกระทบที่ส่งผลต่อการจัดการศึกษา
    ๔. จัดทำแผนยุทธศาสตร์ของโรงเรียน เพื่อใช้เป็นเครื่องมือในการ
       บริหารจัดการ

ส ๒   สร้างความเชื่อมันและศรัทธา





    
ยุทธศาสตร์ ๓ ป.  และหลัก ๓ บ. เพื่อเป็นการสร้างความเชื่อมั่นและศรัทธาให้เกิดกับโรงเรียน ดังนี้
      ใจเขา (ชุมชน) ยุทธศาสตร์  ๓ ป. คือ  เปิดใจ  เปิดบ้าน  เปิดตัวตน โดยการเยี่ยมบ้านนักเรียน 
เยี่ยมชุมชน หน่วยงานองค์กรภายในชุมชน  การเผยแพร่ประชาสัมพันธ์การดำเนินงาน กิจกรรม 
โครงการ ต่าง ๆ ของโรงเรียนเพื่อเป็นการสร้างความเชื่อมั่นและศรัทธา ให้เกิดขึ้นกับชุมชน 
ผู้ปกครอง  หน่วยงานองค์กร
          
      ใจเรา (โรงเรียน) ยุทธศาสตร์ ๓ บ. คือ บริการ บริเวณ บริบท การให้บริการแก่ชุมชน หน่วยงาน 

องค์กรต่าง ๆ เข้ามาร่วมจัดกิจกรรมภายในโรงเรียน โดยโรงเรียนบริการในการให้ใช้อาคาร สถานที่

ปรับปรุงบริเวณของโรงเรียนให้เป็นที่พักผ่อนหย่อนใจแก่ชุมชน

     ซึ่งจากยุทธศาสตร์ดังกล่าว ได้นำไปสู่การดำเนินกิจกรรมดังต่อไปนี้
1. การประชุมสัญจร  โดยจัดการประชุมในชุมชนซึ่งเป็นเขตบริการของโรงเรียน
ทั้ง ๔ หมู่บ้าน  เพื่อรับฟังความคิดเห็นข้อเสนอแนะ และความต้องการของชุมชน  ตลอดจน
สร้างความสัมพันธ์ ความไว้วางใจ  อันจะส่งผลให้เกิดความเชื่อมั่นและเปิดใจยอมรับผู้บริหาร 
ครูและบุคลากรทางการศึกษา
๒.  การเยี่ยมบ้าน  โดยผู้บริหาร  ครู  และคณะกรรมการสถานศึกษาออกเยี่ยมบ้านนักเรียน  
บ้านผู้นำท้องถิ่น  ผู้นำศาสนา ตามสถานการณ์และความเหมาะสม  เพื่อเชื่อมการกระชับ
ความสัมพันธ์ และรับรู้ถึงสภาทางครอบครัว  ตลอดจนซักถามพูดคุยเพื่อเป็นการเปิดตัวตน
ถึงศักยภาพที่จะนำมาใช้ต่อการพัฒนาการศึกษา
3. การร่วมกิจกรรมของชุมชน  โดยผู้บริหาร คณะครู เข้าร่วมกิจกรรมต่างๆ ที่จัดขึ้น
ในชุมชน เช่น กิจกรรมทางด้านศาสนา  กิจกรรมตามประเพณีวัฒนธรรมท้องถิ่น  กิจกรรมเนื่อง
ในวันสำคัญต่างๆ ซึ่งจากการเข้าร่วมกิจกรรมครั้งนี้  ทำให้สามรรถสร้างภาคีเครือข่ายจากชุมชน
4. กิจกรรมสานสัมพันธ์ส่งเสริมการมีส่วนร่วม  โดยดึงศักยภาพของภาคีเครือข่าย
เข้ามาดำเนินการร่วมกับโรงเรียน ดังนี้


๑. เครือข่ายด้านส่งเสริมสุขภาพอนามัย ประกอบด้วย  โรงพยาบาลส่งเสริม


สุขภาพตำบลบ้านเป้าพ้ฒนา  อาสาสมัครสาธารณสุขประจำหมู่บ้าน 
ร่วมกันให้ความรู้ด้านสุขภาพ ด้านการสุขาภิบาล   การตรวจสุขภาพประจำปีของนักเรียนและการรักษาพยาบาลให้กับนักเรียน


๒.  เครือข่ายด้านคุณธรรมจริยธรรม  ประกอบด้วย  ผู้นำศาสนา  ผู้แทนชุมชน 


ให้ความรู้การปฏิบัติตนตามหลักศาสนา  อบรมด้านคุณธรรมจริยธรรม  ตลอดจนให้


คำปรึกษากับโรงเรียนใน
การจัดกิจกรรมให้ถูกต้องตามหลักศาสนา  ซึ่งไม่



ก่อให้เกิดปัญหาในชุมชน

๓.  เครือข่ายสังคมสันติภาพและสันติสุข ประกอบด้วย ฝ่ายปกครองอำเภอบ้าน ใหม่ไชยพจน์ อบต.แดงใหญ่  ผู้นำชุมชน  สภ.บ้านใหม่ไชยพจน์ ได้เข้ามามีบทบาทในการกำกับดูแลรักษาความปลอดภัยให้แก่คณะครู  บุคลากร และทรัพย์สินของทางราชการ  ตลอดจนช่วยกันสอดส่องดูแลด้านยาเสพติด
๔.เครือข่ายด้านการให้บริการทางวิชาการ  ประกอบด้วย  อบต.แดงใหญ่  รพ.สต.บ้านเป้าพัฒนา  ผู้นำชุมชน  กศน.อำเภอบ้านใหม่ไชยพจน์ โรงเรียนกู่สวนแตงพิทยาคม ได้ให้บริการทางวิชาการโดยให้การสนับสนุนวิทยากรเข้ามาให้การอบรมครู  และการจัดการเรียนการสอน ตลอดจนถ่ายทอดภูมิปัญญาท้องถิ่นให้แก่นักเรียน  ทำให้นักเรียนได้รับประสบการณ์ใหม่ๆ ส่งผลต่อการพัฒนาด้านการเรียนรู้  และมีทักษะการใช้ชีวิตที่ดีขึ้น



๕.  เครือข่ายด้านผู้ปกครอง ประกอบด้วย  ตัวแทนผู้ปกครองแต่ละสายชั้น 
จำนวน ๒๐ คน ทำหน้าที่ร่วมประชุม วางแผน ประสานงานระหว่างโรงเรียนและ
ผู้ปกครอง  ประชาสัมพันธ์กิจกรรมต่างๆ ของโรงเรียน  ตลอดจนเข้ามาร่วมให้
ความช่วยเหลือการพัฒนาโรงเรียนในทุกรูปแบบ
๖.เครือข่ายด้านการสนับสนุนงบประมาณ ประกอบด้วย ฝ่ายปกครองอำเภอบ้าน ใหม่ไชยพจน์ อบต.แดงใหญ่  รพ.สต.บ้านเป้าพัฒนา  ผู้นำชุมชน  กศน.อำเภอบ้านใหม่ไชยพจน์ สภ.บ้านใหม่ไชยพจน์ สถานประกอบการในชุมชน  ร่วมให้
การสนับสนุนทุนการศึกษา และงบประมาณ  วัสดุอุปกรณ์  ในการพัฒนาการศึกษา
๗.เครือข่ายด้านการช่วยเหลือนักเรียน ประกอบด้วย  ฝ่ายปกครองอำเภอบ้าน ใหม่ไชยพจน์ อบต.แดงใหญ่  รพ.สต.บ้านเป้าพัฒนา  ผู้นำชุมชน  กศน.อำเภอบ้านใหม่ไชยพจน์ สภ.บ้านใหม่ไชยพจน์ เพื่อพัฒนาระบบการดูแลช่วยเหลือนักเรียนอย่างรอบด้าน
ส ๓  ส่งเสริมการมีส่วนร่วม 
โดยเปิดโอกาสให้ผู้ปกครอง  ชุมชน คณะกรรมการสถานศึกษาตลอดจนหน่วยงานองค์กรที่มีส่วนสนับสนุนการจัดการศึกษา เข้ามาร่วมดำเนินกิจกรรม ตั้งแต่การร่วมกันศึกษาปัญหา การวางแผนดำเนินการ  การตัดสินใจ การแก้ไขปัญหา  เพื่อขับเคลื่อนให้กิจกรรมนั้นดำเนินไป อย่างมีประสิทธิภาพ โดยยึดหลักการมีส่วนร่วม คือ หลักร่วมคิด ร่วมทำ ร่วมตรวจสอบ ร่วมรับผิดชอบ ซึ่งส่งผลให้ผู้ปกครอง  ชุมชน และหน่วยงานองค์กรที่เกี่ยวข้องเข้ามาสนับสนุนทรัพยากรการศึกษา และให้ความร่วมมือกับสถานศึกษาในการดำเนินกิจกรรมต่าง ๆ ด้วยความเต็มใจ
ส ๔  เสริมขวัญกำลังใจ 
                              

โดยดำเนินการ ดังนี้ แต่งตั้งคณะทำงาน ประกอบไปด้วย 




ตัวแทนภาคีเครือข่าย เพื่อติดตามตรวจสอบผลการดำเนินงาน 
และกิจกรรมต่าง ๆ ให้เป็นไปตามวัตถุประสงค์ ตลอดจนให้คำปรึกษา 
ชื่นชม และยกย่อง เพื่อเป็นการเสริมแรงและปัจจัยกระตุ้น
ให้ร่วมปฏิบัติงานต่อไป
ส ๕  สร้างสรรค์สู่ความสำเร็จ 
                              

โดยจัดกิจกรรมเชิดชูเกียรติให้แก่ภาคีเครือข่าย สรุป รายงานผล 



ตลอดจนรวบรวมปัญหา และข้อเสนอแนะ  เพื่อนำมาปรับปรุงพัฒนาและ



วางแผนการบริหารจัดการศึกษาต่อไป

๔. ผลการดำเนินการ ผลสัมฤทธิ์ ประโยชน์ที่ได้รับ

ด้านโรงเรียน


๑. โรงเรียนจัดตั้งภาคีเครือข่ายที่เข้มแข็งเข้ามามีส่วนร่วมในการจัดการศึกษา 
จำนวน ๗ เครือข่าย

๒. ครูและบุคลากรทางการศึกษา มีขวัญและกำลังใจในการปฏิบัติงานดีส่งผลให้ปฏิบัติงานได้อย่างมีประสิทธิภาพมากยิ่งขึ้น  เนื่องจากมีรั้วชุมชนเป็นเกราะป้องกันให้กับโรงเรียน  อาคารสถานที่ไม่ถูกทำลาย และทรัพย์สินทางราชการไม่สูญหาย

๓. โรงเรียนมีสภาพแวดล้อมที่สะอาด ร่มรื่น  สวยงาม และเอื้อต่อการเรียนรู้ 
ด้านผู้เรียน

๑. นักเรียนมีผลสัมฤทธิ์ทางการทดสอบระดับชาติสูงขึ้น เช่น ผลการทดสอบNT และ O-NET


๒. ลดปัญหาภาวะทุพโภชนาการของนักเรียน
๓. นักเรียนมีสุขภาพกาย สุขภาพจิตที่ดี  ใฝ่รู้ ใฝ่เรียน มีระเบียบวินัย และปฏิบัติตนเป็นคนดี
ของสังคม
๔. นักเรียนได้รับการสนับสนุนทุนการศึกษาอย่างต่อเนื่อง
ด้านชุมชน

๑. ชุมชนเห็นความสำคัญ และให้การสนับสนุน   ตลอดจนเข้ามามีส่วนร่วมในการจัด

การศึกษาในรูปแบบที่หลากหลายมากยิ่งขึ้น

๒. ชุมชนได้รับการบริการทางวิชาการ

๓. ชุมชนได้รับความเชื่อมั่นและไว้วางใจ และส่งบุตรหลานเข้ามาเรียนเพิ่มมากขึ้น

๔. ชุมชนมีสถานที่พักผ่อนหย่อนใจ 

๕. ปัจจัยความสำเร็จ

๕.๑ ความจริงใจของภาคีเครือข่ายที่เข้ามามีส่วนร่วมในการจัดกิจกรรมร่วมกันคิดร่วมกันทำ ทำให้

เกิดเป็นองค์กรที่มีเอกภาพ
๕.๒  ผู้บริหาร  ครูและบุคลากรทางการศึกษา  ปฏิบัติตนเป็นแบบอย่างที่ดีของชุมชน  เต็มใจ
  
ให้บริการ ปฏิบัติงานได้ครอบคลุมตามบริบทของตนเอง

๕.๓  ความเข้มแข็งของผู้นำชุมชน และกองกำลังในพื้นที่เป็นเกราะป้องกันให้กับโรงเรียน

๕.๔  กิจกรรมดำเนินงานชัดเจนเป็นรูปธรรม และสามารถนำลงสู่การปฏิบัติที่เห็นผลเป็นเชิงประจักษ์
๖. บทเรียนที่ได้รับ
๖.๑  โรงเรียนได้รูปแบบการบริหารจัดการที่ส่งผลต่อการพัฒนาการจัดการศึกษา
๖.๒  การบริหารการศึกษาจะประสบความสำเร็จต้องอาศัยความร่วมมือจากทุกภาคส่วน
๖.๓  การเสริมสร้างความศรัทธา  ความเชื่อมั่น และความไว้วางใจกับชุมชนจะส่งผลต่อการพัฒนา
การศึกษา
๗. การเผยแพร่ การได้รับการยอมรับ รางวัลที่ได้รับ

ผู้บริหารสามารถบริหารจัดการศึกษาได้ประสบความสำเร็จเป็นที่ยอมรับของชุมชนผู้ปกครอง  ตลอดจนองค์กร  และหน่วยงานต่าง ๆ   ผู้บริหารเป็นวิทยากรเผยแพร่ให้ความรู้ในการบริหารงานที่ประสบความสำเร็จให้แก่  โรงเรียนภายในศูนย์เครือข่าย  หน่วยงานองค์กรต่างๆ และ สำนักงานเขตพื้นที่การศึกษาประถมศึกษาบุรีรัมย์ เขต ๔
จากการบริหารการจัดการศึกษาที่ประสบผลสำเร็จ  ส่งผลให้โรงเรียนได้รับรางวัล ดังนี้
· รางวัลชนะเลิศอันดับ ๑ ระดับทอง ระบบการดูแลช่วยเหลือนักเรียน ประจำปี ๒๕๖๒
จาก สำนักงานเขตพื้นที่การศึกษาประถมศึกษาบุรีรัมย์ เขต ๔
หลักการบริหารงาน ๕ ส





ส ๑ สืบเสาะวิเคราะห์เจาะลึก





ส ๒ สร้างความเชื่อมั่นและศรัทธา





ส ๓ ส่งเสริมการมีส่วนร่วม





ส ๔  เสริมขวัญกำลังใจ





ส ๕  สร้างสรรค์สู่ความสำเร็จ





ส ๑





โดยใช้ยุทธศาสตร์ ๓ ป.  และหลัก ๓ บ. 


   นำไปสู่แนวคิด “ใจเขา  ใจเรา”  ดังนี้


    ใจเขา (ชุมชน) ยุทธศาสตร์  ๓ ป. คือ  เปิดใจ  เปิดบ้าน  เปิดตัวตน


    ใจเรา (โรงเรียน) ยุทธศาสตร์ ๓ บ. คือ บริการ บริเวณ  บริบท

